Björn Borg

Björn Rune Borg (* 6. jún 1956) je bývalý švédsky profesionálny tenista. V rokoch 1977 až 1981 bol opakovane na 1. mieste medzinárodného rebríčka ATP. Spolu s Laverom, Federerom a Samprasom je považovaný za jedného z najväčších tenistov všetkých čias.

Počas svojej kariéry Björn Borg vyhral 61 turnajov ATP v dvojhre, z toho 11 grandslamových turnajov. Zaujímavosťou je, že sa mu nikdy nepodarilo vyhrať US Open, aj keď bol štyrikrát vo finále. V rokoch  1976 a 1978 podľahol Jimmy Connorsovi, v rokoch 1980 a 1981 Johnovi McEnroeovi.

V roku 1991 sa vrátil na tenisové kurty, kde pôsobil ešte ďalšie dva roky a v roku 1993 definitívne ukončil kariéru.

Víťazstva v dvojhre:
 1974 (7x) - Adelaide, Bastad, Boston, Londýn WCT, French Open, Rím, Sao Paulo WCT
 1975 (5x) - Barcelona, Bologna WCT, Boston, Richmond WCT, French Open
 1976 (6x) - Boston, Dallas WCT, Düsseldorf, Sao Paulo WCT, Toronto Indoor WCT, Wimbledon
 1977 (11x) - Barcelona, Bazilej, Kolín, Denver, Madrid, Memphis, Monte Carlo WCT, Nice, Pepsi Grand Slam, Wembley, Wimbledon
 1978 (9x) - Bastad, Birmingham WCT, Las Vegas, Miláno WCT, Pepsi Grand Slam, French Open, Rím Masters, Tokyo Indoor, Wimbledon
 1979 (12x) - Bastad, Las Vegas, Masters, Monte Carlo, Canada Masters, Palermo, Pepsi Grand Slam, Richmond WCT, French Open, Rotterdam, Tokyo Indoor, Wimbledon
 1980 (8x) - Las Vegas, Masters, Monte Carlo,  Nice, Pepsi Grand Slam, French Open, Štokholm, Wimbledon
 1981 (3x) - Janov, French Open, Stuttgart Outdoor

Narodenia v 1956
Švédski tenisti
Víťazi Wimbledonu
Víťazi French Open
Medzinárodná tenisová sieň slávy